16. 2. 84 De Europæiske Fællesskabers Tidende Nr. L 46/11 KOMMISSIONENS FORORDNING (EØF) Nr. 378/84 af 13. februar 1984 om gennemførelsesbestemmelser vedrørende beslutninger om støtte til projekter . til omstrukturering, modernisering og udvikling af fiskeriet og udvikling af akvakulturen KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2908/83 af 4. oktober 1983 om en fælles foranstaltning til omstrukturering, modernisering og udvikling af fiskeriet og akvakulturen ('), særlig artikel 18, stk. 4, og ud fra følgende betragtninger : Alle bevisdokumenter vedrørende projekter, hvortil der ydes støtte, tilsendes Kommissionen af den myndighed eller det organ, der er udpeget hertil af den pågældende medlemsstat, eller eventuelt ved medlems- statens mellemkomst ; for at sikre effektiv kontrol med gennemførelsen af projekterne bør der fastsættes nærmere bestemmelser for denne myndigheds opga- ver, for arten af de bevisdokumenter, der udfærdiges ifølge den pågældende medlemsstats love og admini- strative bestemmelser eller de af  ovennævnte myndighed eller organ vedtagne forskrifter, samt for de kontrolforanstaltninger, der gennemføres i hver medlemsstat ; Kommissionen bør underrettes om, hvorvidt disse projekter gennemføres på de i beslutningerne om støtte fastsatte betingelser og inden for de fastsatte fris- ter; med hensyn til udbetaling af støtten eller en del heraf bør det fastsættes nærmere, hvilke dokumenter kontaktmyndigheden skal tilsende Kommissionen, for at denne kan konstatere, om alle betingelserne for udbetaling er opfyldt ; oplysningerne i disse doku- menter bør være udtømmende og ensartet udformede for at lette en hurtig gennemgang og en ensartet behandling af anmodningerne om udbetaling ; såfremt de dokumenter, der regelmæssigt forelægges Kommissionen af pågældende myndighed eller organ, ikke forekommer den tilstrækkelige, eller såfremt  indholdet ikke er fyldestgørende med henblik på kontrol af de finansielle eller øvrige vilkår for projek- terne, bør Kommissionen kunne anmode kontakt- myndigheden om at forelægge supplerende bevisdoku- menter eller andre dokumenter ; med henblik på kontrol på stedet bør der fastsættes regler for samarbejde mellem Kommissionen og den pågældende medlemsstat for at sikre størst mulig effektivitet ; () EFT nr. L 290 af 22. 10. 1983, s. 1. der bør ikke indledes nogen procedure med henblik på suspension, nedsættelse eller bortfald af støtten uden forudgående høring af den pågældende medlemsstat, for at den kan tage stilling til sagen, og uden at der er givet modtagerne mulighed for at frem- sætte bemærkninger ; da støtten udbetales til modtageren gennem et organ, der udpeges af medlemsstaten, bør det fastsættes, hvilke dokumenter det skal sende til Kommissionen ; EUGFL-komiteen har ikke afgivet udtalelse inden for den af formanden fastsatte frist — UDSTEDT FØLGENDE FORORDNING : I. Opgaver for den myndighed eller det organ, der tilsender bevisdokumenterne ÅArtikel 1 1. Den myndighed eller det organ, der skal tilsende de i artikel 18, stk. 2, i forordning (EØF) nr. 2908/83 nævnte bevisdokumenter, tilsender samlet inden to måneder efter denne forordnings ikrafttræden, eller for hvert enkelt projekt inden to måneder efter meddelelse af beslutningen om ydelse af støtte, Kommissionen en beskrivelse af de bevisdokumenter, den har til hensigt at kræve. Enhver ændring til denne beskrivelse meddeles Kommissionen  senest to måneder efter dens vedtagelse. Ved bevisdokumenterne forstås ethvert dokument, der er udarbejdet i overensstemmelse  med  den pågældende medlemsstats love og administrative bestemmelser eller de af ovennævnte myndighed eller organ vedtagne forskrifter, og som kan tjene som bevis for, at de finansielle vilkår eller andre for hvert enkelt projekt fastsatte betingelser er opfyldt. Ovennævnte beskrivelse skal indeholde følgende : — angivelse af bevisdokumenterne samt angivelse af de bestemmelser, på grundlag af hvilke de udarbej- des ; — en kort beskrivelse af indholdet af disse dokumen- ter. 2. Myndigheden eller organet tilsender inden for den i stk. I fastsatte frist ligeledes Kommissionen en detaljeret beskrivelse af de kontrolmetoder, som den benytter, og som den lægger til grund ved udarbej- delsen af den i artikel 3 nævnte attest.